*****

ΚΑΝΟΝΙΣΜΟΣ (ΕΟΚ) αριθ. 524/83 ΤΗΣ ΕΠΙΤΡΟΠΗΣ

της 3ης Μαρτίου 1983

για την κατάταξη εμπορευμάτων στη διάκριση 84.22 Β IV του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την Πράξη Προσχωρήσεως της Ελλάδας, και ιδίως στο άρθρο 3,

Εκτιμώντας:

ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικά με τη δασμολογική κατάταξη αυτοπροωθούμενης πλατφόρμας για τη διακίνηση εμπορευματοκιβωτίων ή παλεττών, η οποία χρησιμοποιείται στα αεροδρόμια για τη φόρτωση και εκφόρτωση των αεροσκαφών. Η πλατφόρμα απαρτίζεται κυρίως από:

- εναν μηχανισμό ανυψώσεως που αποτελείται από δύο πλατφόρμες, εκάστη των οποίων στηρίζεται σε δύο ψαλιδωτά στηρίγματα και λειτουργεί με υδραυλικούς κυλίνδρους. Στην επιφάνειά τους, οι πλατφόρμες έχουν μεταλλικό ιμάντα και κινητήριους κυλίνδρους που επιτρέπουν τη μετακίνηση των εμπορευματοκιβωτίων και παλεττών κατά μήκος και κατά πλάτος,

- ενα χειριστήριο,

- κινητήρα εσωτερικής καύσεως που κινεί τόσο το μηχανισμό διακινήσεως, όσο και το μηχανισμό προωθήσεως,

- κιβώτιο ταχυτήτων,

- σύστημα πεδήσεως,

- σταθεροποιητές οι οποίοι λειτουργούν κατά τη διάρκεια των χειρισμών διακινήσεως·

ότι το Κοινό Δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3000/82 (3), κατατάσσει στην κλάση 87.07 « τα αυτοκίνητα οχήματα των τύπων που χρησιμοποιούνται στα αεροδρόμια για τη μεταφορά ή διακίνηση εμπορευμάτων σε μικρές αποστάσεις», και στην κλάση 84.22 «τις μηχανές και συσκευές ανυψώσεως, φορτώσεως, εκφορτώσεως και μετακινήσεως»·

ότι για την κατάταξη της μηχανής που περιγράφηκε παραπάνω μπορούν να εξετασθούν οι δύο αυτές κλάσεις·

ότι το εν λόγω όχημα δεν χρησιμοποιείται για μεταφορές, ακόμα και σε μικρές αποστάσεις, εμπορευματοκιβωτίων ή άλλων εμπορευμάτων και ότι τοποθετείται, χωρίς φορτίο, δίπλα στο αεροσκάφος και χρησιμοποιείται για τη διακίνηση εμπορευματοκιβωτίων και παλεττών κατά τη διάρκεια φορτώσεως και εκφορτώσεως του αεροσκάφους·

ότι για το λόγο αυτό δεν πρόκειται για αυτοκίνητο όχημα εφοσιασμένο με ανυψωτικό μηχανισμό αλλά για αυτοπροωθούμενη συσκευή ανυψώσεως για τη φόρτωση και εκφόρτωση·

ότι, κατά συνέπεια, η εν λόγω συσκευή πρέπει να καταταχθεί στη διάκριση 84.22 Β IV του Κοινού Δασμολογίου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αυτοπροωθούμενη πλατφόρμα για τη διακίνηση εμπορευματοκιβωτίων και παλεττών, που χρησιμοποιείται στα αεροδρόμια για τη φόρτωση και εκφόρτωση αεροσκαφών, απαρτίζεται κυρίως από:

- εναν μηχανισμό ανυψώσεως που αποτελείται από δύο πλατφόρμες, εκάστη των οποίων στηρίζεται σε δύο ψαλιδωτά στηρίγματα και λειτουργεί με υδρυλικούς κυλίνδρους. Οι πλατφόρμες αυτές έχουν στην επιφάνειά τους μεταφορικό ιμάντα και κινητήριους κυλίνδρους που επιτρέπουν τη μετακίνηση των εμπορευματοκιβωτίων και παλεττών κατά μήκος και κατά πλάτος,

- ενα χειριστήριο,

- κινητήρα εσωτερικής καύσεως που κινεί τόσο τον μηχανισμό διακινήσεως όσο και το μηχανισμό προωθήσεως,

- κιβώτιο ταχυτήτων,

- σύστημα πεδήσεως,

- σταθεροποιητές οι οποίοι λειτουργούν κατά τη διάρκεια των χειρισμών διακινήσεως,

πρέπει να καταταχθεί στο Κοινό Δασμολόγιο, στη διάκριση:

84.22 Μηχαναί και συσκευαί ανυψώσεως, φορτώσεως και εκφορτώσεως και μετακινήσεως (ανελκυστήρες, κρεμαστοί κάδοι, βαρούλκα, γρύλλοι,

πολύσπαστα, γερανοί, γερανογέφυραι, μεταφορείς, ενάριοι σιδηρόδρομοι κλπ.) εξαιρουμένων των μηχανών και συσκευών της κλάσεως 84.23:

Β. Λοιπαί

IV. Μη κατονομαζόμεναι.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 3 Μαρτίου 1983.

Για την Επιτροπή

Karl - Heinz NARJES

Μέλος της Επιτροπής

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 172 της 22. 7. 1968, σ. 1.

(3) ΕΕ αριθ. L 318 της 15. 11. 1982, σ. 1.